Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Kaitseminister Lieberman:
konflikti korral Iisraeli rahva ühtsuse ja maa ühtsuse väärtuse vahel
on rahva ühtsus olulisem.
Minister Steinitz: araabia- ja moslemimaailm hakkab mõistma,
et Iisrael on võtmeks sõjas terrorismi vastu
ja ka oluline faktor regionaalses stabiilsuses.
USA Välisministeeriumi esindaja tervitas Iisraeli avaldusi
positiivsete elementide kohta araabia rahualgatuses,
mis võivad aidata taastada asised kõnelused palestiinlastega.
Kaitseminister Avigdor Lieberman võttis eile ametikohused üle
sõjaväelisel tseremoonial ministeeriumi peakorteris Tel Avivis.
Hiljem ütles Lieberman,
et konflikti korral Iisraeli rahva ja maa ühtsuse väärtuste vahel
on rahva ühtsus olulisem.
Lieberman lubas täielikku koostööd peastaabi ja selle ülema Eizenkotiga.
Ta märkis ka, et Iisrael saab alustada sõda vaid siis,
kui muid võimalusi pole
ja juudiriik peab kindlustama võidu mis tahes konfliktis.
Palestiinlaste president Abbas lubas hinnata Liebermani selle alusel,
mida ta teeb rahu heaks.
Abbas kohtus Ramallah's Galilea juudi- ja araabia ametnikega.
Ta rõhutas, et kui Lieberman toetab kahe riigi lahendust,
nagu ta ametivandetseremoonia järel ütles,
ei takista miski palestiinlaste juhtkonna dialoogi temaga.
Valitsus kogunes Jeruusalemmas esmakordselt uues koosseisus.
Netanyahu lähimaks liitlaseks peetud infra- ja energiaminister Steinitz
rõhutas enne istungit, et araabia- ja moslemimaailm hakkab mõistma
Iisraeli võtmepositsiooni sõjas terrorismi vastu
ja tähtsust regionaalses stabiilsuses. Ta tõdes, et võimaluse korral
püüab juudiriik araablaste toel edendada
teostamiskõlblikku lahendust palestiinlastega.
Araabia- ja moslemimaailmas on üha rohkem juhte valmis mõistma,
tunnustama, et Iisrael on tähtis maa terrori tõrjumisel
ja Lähis-Ida stabiliseerimisel. Kui saame seda ära kasutada
ja anda rahuprotsessile uue võimaluse
araabia- ja moslemimaailma toel ning arusaamisega,
et tuleb tunnustada Iisraeli riigi ja selle olemasoluõigust,
peame seda ära kasutama.
Võtmeministrite äsjased avaldused on olnud kaugel üksmeelest.
Justiitsminister Shaked ütles,
et kuni Juudi Kodu on valitsuspartei,
Palestiina riiki ei sünni, juudi asundustest ei loobuta
ega anta maid Iisraeli vaenlastele.
Washingtonis tervitas USA Välisministeeriumi esindaja Kirby
Netanyahyu avaldusi positiivsete elementide kohta
araablaste 2002. a rahualgatuses,
mis võivad aidata taastada asised kõnelused palestiinlastega.
Tervitame Iisrael avaldust toetusest kahe riigi lahendusele.
Kerry on tihti öelnud, et araablaste rahualgatus võib võtmeks olla.
Kutsume pooli tõestama pühendumust poliitika ja tegudega.
Toetame neid selles kõigiti.
Iisraeli valitsus lükkas kunagi araabia rahualgatuse tagasi.
See pakkus Iisraelile ametlikke suhteid araabia naabritega
vastutasuks Iisraeli taandumise eest 1967. a sõjas vallutatud maadelt.
Peaminister tõdes, et algatust tuleb muuta,
et Iisraeli-palestiinlaste konflikt asjaliku lahenduse saaks.
Prantsuse rahualgatuse juurde, mis on päevakorras sel nädalal -
Kirby rõhutas, et välisminister Kerry osaleb Pariisi kohtumisel,
kus püütakse visandada põhimõtteid
Iisraeli―palestiinlaste poliitilise protsessi käivitamiseks,
arvestades rahvaste sügavat usaldamatust ja vaenu.
Kirby sõnul on Kerry osalus kooskõlas
USA valitsuse püüdlusega uurida ideid ja võimalusi,
mis võivad olla abiks kahe riigi lahenduse edendamisel.
Asi pole kellelegi meeldimises.
Osaleme arutelus ning uurime ideid ja võimalusi,
mis toovad kahe riigi lahenduse lähemale.
Kerry on isegi rõhutanud seda prioriteetset seika,
et regiooni juhid peavad juhtima.
Nad peavad tegema raskeid otsuseid.
Nad peavad näitama konkreetselt, mitte üksnes sõnades,
et on valmis liikuma kahe riigi lahenduse suunas.
Seni pole seda tehtud.
Iisrael on endiselt Prantsuse rahualgatuse vastu,
rõhutades, et püsiva lahenduse toovad vaid otsesed kõnelused.
Teistel teemadel - Jeruusalemma linnavalitsus
käskis Templimäge haldval islamistlikul fondil Waqf
peatada pühapaigas peaministri korraldusel ehitustööd
hoone kallal, kuhu on planeeritud tualettruumid.
Muinsuskaitseameti sõnul ohustas ehitis tähtsat arheoloogilist objekti,
kus vanasti asusid mõlemad Piiblis mainitud templid.
Waqf vastutab tsiviilhalduse eest Templimäel,
kus asuvad al-Aqsa mošee ja Kaljukuppel.
Seda peetakse islami tähtsuselt kolmandaks pühapaigaks.
Iisrael loovutas objekti halduse Waqfi fondile
rahuleppes Jordaaniaga 1990. a-te alguses.
Toona lubasid riigid edendada ühiselt uskudevahelisi suhteid
kolme monoteistliku religiooni vahel,
et süvendada uskudevahelist mõistmist, moraali,
usuvabadust, sallivust ja rahu.
Usuvabadus juutide ülimas pühapaigas ei kehti,
kuna Iisraeli korraldusel võivad seal palvetada üksnes moslemid.
Mittemoslemid võivad tulla vaid turistidena.
Iisrael on lubanud säilitada Templimäel status quo,
mis tähendab ladina keeles 'sõjaeelset seisundit'.
ÜRO peakorterisse New Yorgis -
Rohkem kui 2000 tudengit, pro-Iisraeli aktivisti,
diplomaati ja juudi juhti osales maailma suurimal
BDS-i vastasel rahvusvahelisel konverentsil,
mille algatajaks oli Iisraeli saadik ÜROs Danny Danon.
Konverentsi "Saadikud BDS-liikumise vastu"
korraldasid Iisraeli ÜRO esindus ja Iisraeli tugirühmitused maailmas.
Konverents avati Iisraeli hümni HaTikva laulmisega.
Üritusel kõnelesid kogu maailma tippametnikud.
Danon kutsus delegaate ühiselt BDS-liikumisega võitlema.
Tema sõnul on see kaasaegne antisemitsimi vorm.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri